open-index/open-wikipedia-markdown huggingface dataset:
Ottar Kaldhol

**Ottar Kaldhol** (født 30. september&nbsp;1946 i Ulstein i Møre og Romsdal) er en norsk politiker (Ap). Han var stortingsrepresentant for Møre og Romsdal i perioden 1993-1997 og var vararepresentant i periodene 1989&ndash;1993,  1997&ndash;2001 og 2001&ndash;2005.

Kaldhol var ordfører i Ulstein i 1987&ndash;1991 og 1991&ndash;1993. Han var medlem av fylkestinget i Møre og Romsdal for Arbeiderpartiet fra 1979 til 1987, der var han medlem av Næringsutvalget og i den siste perioden formann i Næring og Sysselsettingstyret (DU- utvalget).

Han var leder i Møre og Romsdal Arbeiderparti 1998–2001, og leder i Ulstein Arbeiderparti 2006–2016. Han var nestleder i Forbundet for Ledelse og Teknikk fra 1999 til 2003.

## Regjering
* 18. september&nbsp;1992 &ndash; 7. januar&nbsp;1994 statssekretær Fiskeridepartementet

## Stortingskomitéer
* 1997&ndash;2001 medlem i Finanskomitéen
* 1993&ndash;1997 medlem i Kirke-, utdannings- og forskningskomitéen

## Referanser


## Eksterne lenker
*
Jørgen Holte

**Jørgen Holte** (født 16. mai&nbsp;1944 i Volda, Møre og Romsdal) er en norsk politiker (Sp). Han ble innvalgt på Stortinget fra Møre og Romsdal i 1993.
Han var vararepresentant i perioden 1997 &ndash; 2001.

## Stortingskomitéer
* 1997 &ndash; 2001 varamedlem i Valgkomitéen
* 1997 &ndash; 2001 medlem i Finanskomitéen
* 1993 &ndash; 1997 varamedlem i Den forberedende fullmaktskomitéen
* 1993 &ndash; 1997 medlem i Kirke-, utdannings- og forskningskomitéen

## Referanser


## Eksterne lenker
*
Ragna Berget Jørgensen

**Ragna Berget Jørgensen** (født 19. november 1941 i Skogn i Nord-Trøndelag) er en norsk politiker (Ap). Hun var innvalgt på Stortinget fra Nordland i fire perioder fra 1981 til 1997. 

Hun tok lærereksamen i Sorø i Danmark. Hun har arbeidet som heimkonsulent og kontorsjef ved Forbrukerkontoret i Nordland 1966–1981, rådgiver Forbrukerrådet 1997-1998, og generalsekretær i Norges Døveforbund 1998-2001.

Hun har hatt andre verv, som medlem av Bodø bystyre 1979-1983, leder av Nordland friidrettskrets 1997, medlem av Forliksrådet i Bærum i ni år og av Eldrerådet i Bærum. 

## Stortingskomiteer
* 1993&ndash;1997 medlem i Kontroll- og konstitusjonskomiteen
* 1993&ndash;1997 medlem i Utenrikskomiteen
* 1993&ndash;1997 medlem i Den utvidede utenrikskomiteen
* 1993&ndash;1997 medlem i Valgkomiteen
* 1993&ndash;1997 medlem i Fullmaktskomiteen
* 1989&ndash;1993 medlem i Den forberedende fullmaktskomiteen
* 1989&ndash;1993 medlem i Energi- og industrikomiteen
* 1989&ndash;1993 medlem i Fullmaktskomiteen
* 1985&ndash;1989 medlem i Den forberedende fullmaktskomiteen
* 1985&ndash;1989 medlem i Valgkomiteen
* 1985&ndash;1989 medlem i Fullmaktskomiteen
* 1985&ndash;1989 medlem i Kontrollkomiteen
* 1985&ndash;1989 medlem i Energi- og industrikomiteen
* 1981&ndash;1985 medlem i Justiskomiteen

## Referanser


## Eksterne lenker
*
Syver Berge

**Syver Berge** (født 1939) er en norsk politiker, gårdbruker og forstmann fra Vågå. Han var stortingsrepresentant for Oppland fra 1989 til 1997. Han representerte Senterpartiet.

## Liv og virke
Han gikk Klones landbruksskole i Vågå og Oppland skogskole på Brandbu og begynte i 1961 som forsøksassistent i Det norske skogforsøksvesen.

Fra 1963 til 1968 var Berge ansatt i Mjøsen skogeierforening som skogbruksleder for Nord-Gudbrandsdalen. Samtidig var han skogassistent og skogreisningsleder i Vågå og nabokommunene, og timelærer ved landbruksskolen. Fra 1968 til 1976 var han kasserer ved Randsverk sag og høvleri, som var eid av Langmorkje allmenning. Han ble senere styreformann i allmenningen.

I 1975 fikk Syver og Liv Berge skjøte på Nordigard Sunde i Vågå etter hans foreldre.

Berge var medlem av Vågå kommunestyre fra 1968 til 1979 og medlem av Oppland fylkesting og fylkesutvalg fra 1980 til 1987. Fra 1974 til 1980 var han formann i Oppland Senterparti. Han var innvalgt på Stortinget fra 1989 til 1997 og satt sin første periode i Stortingets landbrukskomité, som så gikk inn i Stortingets næringskomité. Han stilte ikke til gjenvalg ved stortingsvalget i 1997.

Han satt på nytt i kommunestyret og formannskapet i Vågå fra 1999 til 2003, i tillegg til å drive gård og skjøtte styreverv i flere organisasjoner og foretak.

## Referanser


## Eksterne lenker
*
Johan M. Nyland

**Johan M. Nyland** (født 6. oktober 1931 i Østre Toten, Oppland, død 13. april 2007 på Kapp i Østre Toten) var en norsk politiker (Ap). Han var innvalgt på Stortinget fra Oppland i tidsrommet 1985–1997. Nyland var vararepresentant i perioden 1981–1985.

Johan Nyland var sønn av baker *Johan Markus Nyland* (1905–1975) og hjemmeværende/konfeksjonsarbeider *Nora Amalie f. Engh* (1908–2003). Etter yrkesskoleutdanning ble han i 1947 ansatt som læregutt ved Mustad på Gjøvik. Her skulle Nyland ha sitt yrkesvirke til han i 1985 ble valgt inn på Stortinget. Ved Mustad ble Nyland også engasjert i fagforeningsarbeid, og i perioden 1964-1968 var han nestformann i *Brusveen jern og metall*.  

Alt som 24-åring (1955) ble Nyland valgt inn i kommunestyret i hjembygda Østre Toten. Han satt som representant i dette organet til 1975. Nyland var varaordfører i Østre Toten i 1971–1975 og formann i Østre Toten Aps partigruppe i kommunestyret. Også fylkespolitisk var Nyland sentral, blant annet som fylkesvaraordfører fra 1975 til 1987.

Som stortingsmann var Johan Nyland hele tida medlem av samferdselskomiteen. Han var særlig kjent for sitt engasjement for jernbanen. Som totning og representant for Oppland var naturligvis Gjøvikbanen viktig for Nyland, men han var også en av forkjemperne for bygging av Gardermobanen.  

## Stortingskomitéer
* 1993–1997 medlem i Samferdselskomitéen
* 1993–1997 varamedlem i Valgkomitéen
* 1989–1993 medlem i Samferdselskomitéen
* 1985–1989 medlem i Samferdselskomitéen

## Eksterne lenker
* 
* Minnetale i Stortinget av Thorbjørn Jagland torsdag den 10. mai 2007
Romersk legionær

En **romersk legionær**, kalt *miles* («soldat») eller *legionarius* på latin, var (vanligvis) en romersk borger under 45 år. Soldaten ble innrullert i en legion for 25 års tjeneste, en forandring fra tidligere praksis med å innrulle bare for den tiden en kampanje pågikk. De siste fem årene var på lettere tjeneste som veteran.

På marsj i fiendtlig territorium ble legionæren utrustet med mellom tre og fjorten dagers rasjoner, rustning (*[[lorica segmentata]]*) og skjold (*[[scutum (skjold)|scutum]]*), hjelm, gladius (kort sverd), dolk (*[[pugio]]*), et vannskinn og noen verktøy. Alle legionærer hadde også spyd, enten en *hasta* (vanlig spyd) eller to *[[pilum|pila]]* (kastespyd), avhengig av periode og/eller posisjon i legionen.

Den romerske soldat gjennomgikk hard trening. Disiplin var grunnlaget for hærens suksess og soldatene ble kontinuerlig trent i våpenbruk og drill av formasjoner, raske marsjer med full utrustning og i tett formasjon var vanlige. Avvik fra reglene ble hardt straffet av centurionene.

## Se også
*Romerske republikk
*Romerriket
*Punerkrigene
*Falanks
*Liste over romerske legioner
Epaminondas

**Epaminondas** (*[[gammelgresk]]*: Ἐπαμεινώνδας) (født ca. 418 f.Kr., død 362 f.Kr.) var en general og statsmann fra Theben som endret antikkens Hellas avgjørende ved å være den overveiende ansvarlige for å ha brutt Spartas militære dominans, og varig endret maktbalansen mellom de greske bystatene. Han nedkjempet spartanerne i slaget ved Leuktra og påførte dem da slike tap at mannefallet gjorde det vanskelig for dem overhodet å samlet en hærstyrke igjen.

## Bakgrunn
Epaminondas av sønn av Polymis og kom ifølge Diodoros fra en aristokratisk, men forarmet familie, og giftet seg aldri. Epaminondas fikk likevel studere - filosofi og retorikk under pythagoreeren Lysis fra Tarentum. Plutarks biografi om Epaminondas er dessverre tapt, men en episode om ham er bevart i Plutarks biografi om den samtidige generalen Pelopidas. De to kjempet side ved side i et slag i 385 f.Kr., og Epaminondas, som ble såret to ganger, slåss desperat for å verne sin mer alvorlig sårede kampfelle, og lyktes i å redde hans liv. 

## Ettermæle

Cicero kalte ham «den fremste mann i Hellas», og lovpriste ham for å nekte å nedlegge posten som hærens øverstkommanderende etter seieren over spartanerne. Nok var hans avslag en krenkelse av gjeldende lov; men hans motiv var å tjene hva han anså som det felles beste for Theben. Cicero priste også Epaminondas for hans død. Han falt på slagmarken midt i sin største seier og Spartas verste nederlag, slaget ved Mantineia i juli 362 f.Kr. Her sammenligner Cicero ham med Leonidas. Men bare 27 år etter hans død underla Aleksander den store seg Theben. Dermed blir Epaminondas, som ble lovprist i sin tid som en idealist og frigjører, i dag stort sett husket for det tiåret (371 til 362 f.Kr.) da han brøt Spartas hegemoni for godt, men la Hellas åpent for Aleksanders makedonske erobring.

## Referanser
Reb Beach

**Reb Beach** (født 31. august 1963) er en amerikansk rockegitarist mest kjent for å ha spilt i bandene Winger, Dokken og Whitesnake.

## Karriere
Reb Beach startet sin profesjonelle karriere som studiogitarist i New York på midten av 1980-tallet, der han spilte på album av blant annet Bee Gees, Chaka Khan og Twisted Sister. Han er imidlertid kanskje best kjent som gitarist i det amerikanske rockebandet Winger som gav ut tre album på slutten av 1980-tallet og begynnelsen av 1990-tallet. Bandet hadde en viss suksess i USA og flere av singlene nådde høyt på de amerikanske hitlistene, blant annet *«Headed For A Heartbreak»*, *«Seventeen»* og *«Miles Away»*. Etter at Winger ble oppløst i 1994 spilte Beach først i bandet til Alice Cooper, senere i Dokken. I dag er han medlem av både Whitesnake og et nylig gjenforent Winger.

## Diskografi

### Album

**Winger**
* *Winger* (1988)
* *In the Heart of the Young*  (1990)
* *Pull* (1993)
* *The Very Best Of Winger* (2001)
* *IV* (2006)
* *Karma* (2009)
* *Better Days Comin*' (2014)

**Dokken**
* *Erase the Slate* (1999)
* *Live from the Sun* (2000)

**Solo**
* *Masquerade* (2001)

**The Mob**
* *The Mob* (2005)

**Diverse**
* Diverse artister – *The Lost Boys Soundtrack* (1985)
* Fiona – *Beyond the Pale* (1986)
* Howard Jones – *One on One* (1986)
* Chaka Khan – *Destiny* (1986)
* Bee Gees – *E.S.P.* (1987)
* Twisted Sister – *Love is for Suckers* (1987) 
* Brian McDonald Group – *Desperate Business* (1988)
* Minoru Niihara – *One* (1989)
* Xenon – *America's New Design* (1989)
* Diverse artister – *The Karate Kid III Soundtrack* (1989)
* Diverse artister – *Bill and Ted's Bogus Journey Soundtrack* (1991)
* Diverse artister – *Guitars that Rule the World* (1992)
* Danger Danger – *Cockroach* (1993)
* Diverse artister – *Smoke on the Water – A Tribute to Deep Purple* (1994)
* Andy Timmons – *EarX-tacy 2* (1997)
* Alice Cooper – *A Fistful of Alice* (1997)
* Diverse artister – *Guitar Battle* (1998)
* Diverse artister – *Daytona USA 2 Game Soundtrack* (1998)
* Diverse artister – *Bat Head Soup – A Tribute to Ozzy Osbourne* (2000)
* Diverse artister – *A Tribute to Van Halen* (2000)
* Brian McDonald – *Wind it Up* (2000)
* War and Peace – *Light at the End of the Tunnel* (2000)
* Diverse artister – *Stone Cold Queen – A Tribute* (2001)
* Brian McDonald – *Voyage* (2003)
* Ken Tamplin and Friends – *Wake the Nations* (2003)
* XCarnation – *Grounded* (2005)
* Whitesnake – *Good To Be Bad* (2008)
* Whitesnake  –  *Forevermore* (2011)
* Whitesnake – *The Purple Album* (2015) 

### Video/DVD
* Winger – *The Videos* (1989)
* Winger – *In the Heart of the Young* (1990)
* Winger – *In the Heart of the Young Part 2* (1991)
* Reb Beach – *Cutting Loose* (1991)
* Winger – *Live in Tokyo* (1991)
* Winger – *The Making of Pull* (1993)
* Dokken – *Live from the Sun* (2002)
* Reb Beach – *Homegrown Private Lesson Volume 1* (2003)
* Whitesnake – *Live... In The Still Of The Night* (2006)
* Winger – *The Making of IV* (2007)

## Se også
* Winger
* Whitesnake

## Referanser


## Eksterne lenker
* 
* 
* 
*
Winger

**Winger** er et amerikansk rockeband som hadde suksess i USA på slutten av 1980-tallet og begynnelsen av 1990-tallet.

## Karriere

Winger ble dannet i 1987 av Kip Winger (vokal og bass) og Reb Beach (gitar). Kip Winger spilte i bandet til Alice Cooper, mens Reb Beach var studiogitarist i New York. De fikk med seg Paul Taylor (gitar, keyboards), også fra Alice Cooper, og tidligere Dixie Dregs-trommeslager Rod Morgenstein.

Bandet skaffet seg fort en platekontrakt med Atlantic Records og det første albumet, *Winger*, kom ut i 1988. Albumet ble en suksess og bandet fikk flere hitsingler på listene i USA, blant annet "Seventeen" og "Headed For A Heartbreak.  

I 1990 ble Winger nominert for en American Music Award, og like etterpå kom det andre albumet "In the Heart of the Young. Også dette ble en suksess, og låter som "Can't Get Enuff", "Miles Away" and "Easy Come Easy Go" roterte tungt på radio og MTV i USA.

I etterkant av albumet turnerte bandet i 13 måneder sammen med band som KISS, The Scorpions, ZZ Top, Extreme og Slaughter. Etter turneen forlot Paul Taylor bandet.

Wingers siste album *Pull* ble utgitt i 1993. Albumet ble produsert av stjerneprodusenten Mike Shipley, men solgte likevel langt fra så bra som forgjengerne. På den påfølgende turneen ble gitarist John Roth hentet inn som erstatter for Paul Taylor, men etter *Pull* turneen ble bandet oppløst. 

I 2001 returnerte bandet til studio for å ta opp en ny låt "On the Inside" for samlealbumet *The Very Best of Winger*. Året etter ble Winger gjenforent og turnerte i Nord-Amerika sammen med blant annet Poison, men etter turneen var det igjen vært stille rundt bandet en stund.

Bandet gjorde et nytt comeback i 2006, da de gav ut studioalbumet "IV" på Frontier Records. Dette ble fulgt opp med to kortere turneer i Europa og USA. Albumet "Karma" kom i 2009, og ble en større kritiker- og salgssuksess enn "IV".

## Band

* Kip Winger &ndash; vokal, bass
* Reb Beach &ndash; gitar
* Rod Morgenstein &ndash; trommer
* Paul Taylor &ndash; keyboards, gitar (1987–1991)
* John Roth &ndash; gitar (1993–)

## Diskografi

### Album
* *Winger* (1988)
* *In the Heart of the Young* (1990)
* *Pull* (1993)
* *The Very Best of Winger* (2001)
* *[[IV (Winger-album)|IV]]* (2006)
* *Karma* (2009)
* *Better Days Comin*' (2014)

### Videoer
* *The Videos, Vol. 1* (1989)
* *In the Heart of the Young, Vol. 1* (1990)
* *In the Heart of the Young, Vol. 2* (1991)
* *Live in Tokyo* (1991)
* *The Making of Pull* (1993)

## Eksterne lenker
* 
* 
* 
*
Henri de la Tour d’Auvergne de Turenne

**Henri de la Tour d'Auvergne, vicomte de Turenne**, ofte omtalt som **Turenne**, (født 11. september 1611 i Sedan, død 27. juli 1675 ved Salzbach) oppnådde militær berømmelse og ble marskalk av Frankrike. Han ble ansett av Napoleon å ha vært en av historiens fremste feltherrer.

## Referanser


## Eksterne lenker
*
Věra Čáslavská

**Věra Čáslavská** (født 3. mai 1942 i Praha, død 30. august 2016 samme sted) var en tsjekkisk (tidligere tsjekkoslovakisk) turner. I løpet av karrieren vant hun hele sju olympiske gullmedaljer. Hun vant i tillegg fire gullmedaljer i verdensmesterskap og elleve gullmedaljer i europamesterskap.

Hun fikk sin internasjonale debut under verdensmesterskapet i 1958, der hun vant sølv i lagkonkurransen. Hun deltok for første gang i OL i 1960, hvor det tsjekkoslovakiske laget igjen fikk sølvmedaljene.

Čáslavská var på toppen av karrieren under OL 1964 i Tokyo, der hun vant klart sammenlagt, og i tillegg vant gull i bom og sprang.

Under europamesterskapene i turn i 1965 og 1967 vant hun begge ganger gull i samtlige fem øvelser.

Hun dominerte like sterkt under OL 1968 i Mexico, der hun tok medaljer i samtlige seks øvelser, deriblant fire gullmedaljer (sammenlagt individuelt, frittstående, skranke og sprang). Like etter at OL var over, giftet hun seg med Josef Odložil, sølvmedaljør på 1500 meter fra OL 1964.

Čáslavskás gullmedaljer under OL 1968 fikk særlig betydning på grunn av den politiske uroen i Tsjekkoslovakia. Hun hadde fått tillatelse til å dra til Mexico i siste øyeblikk, etter å ha uttalt sin motstand mot kommunismen og den sovjetiske invasjonen. Under de olympiske lekene viste hun også hva hun mente. Da hun stod på seierspallen for å motta medaljene etter å ha delt gullmedaljen i frittstående, snudde hun seg bort og så ned da den sovjetiske nasjonalsangen ble spilt.

På grunn av støtten hun gav til den tsjekkoslovakiske demokratiseringsbevegelsen (den såkalte Prahavåren i 1968, og under utrenskningene som fulgte den sovjetiske invasjonen i august 1968, ble hun fratatt retten til å reise utenlands og delta i idrettskonkurranser både i Tsjekkoslovakia og i utlandet.

Etter kommunismens fall i november 1989 snudde det seg. Hun ble rådgiver for president Václav Havel. Etter at hun forlot presidentkontoret, ble hun valgt til president i Tsjekkias olympiske komité. Hun var IOK-medlem fra 1995 til 2001.

## Se også
* Oversikt over olympiske gullvinnere
* Oversikt over flest vunne gullmedaljer i ett og samme OL

## Referanser


## Eksterne lenker
* 
* 
*
Norman Mailer

**Norman Kingsley Mailer** (1923–2007) var en amerikansk forfatter, skribent og samfunnsdebattant.

## Forfatter
Han debuterte i 1949, 25 år gammel, med romanen «The Naked and the dead» («De nakne og de døde») basert på sine erfaringer som soldat i Stillehavet under andre verdenskrig. Mailer vant to Pulitzer-priser, for boken «The Armies of the night» («Nattens armeer») fra 1967, og «The executioner’s song» fra 1979.

Mailer talte for marxismen, og kritiserte Vietnamkrigen, men også feminismen, slik det går fram av boken «Prisoner of Sex» («Kjønnsfangen»). Han ble ansett som mannssjåvinist av feminister som Germaine Greer og Kate Millett. Mailer var gift seks ganger og hadde ni barn. I 1960 stakk han ned sin andre kone, Adele, i et selskap. Legene sa at han led av «et akutt paranoid sammenbrudd», og han ble idømt en betinget fengselsstraff. 

Mailer regnes som en av grunnleggerne av sjangeren litterær journalistikk. Han var også med å grunnlegge den alternative ukeavisen *[[Village Voice]]* i 1955. Mailer ga ut sin siste bok i januar 2007, «The castle in the forest», som er en litterær framstilling av Adolf Hitlers barndom.

## Utgivelser
### Romaner
* *The Naked and the Dead*, 1948. (Norsk overs. *De nakne og de døde*, 1949)
* *Barbary Shore*, 1952
* *The Deer Park*, 1955. (Norsk overs. *Dådyrparken*, 1956)
* *An American Dream*, 1964. (Norsk overs. *En amerikansk drøm*, 1965)
* *Why Are We in Vietnam?* 1967
* *Cannibals and Christians*, 1967
* *Existential Errands*, 1972
* *A Transit to Narcissus*, 1978
* *Of Women and their Elegance*, 1980
* *Ancient Evenings*, 1983
* *Tough Guys Don't Dance*, 1984. (Norsk overs. *Tøffe karer danser ikke*, 1985)
* *Harlot's Ghost*, 1991
* *The Gospel According to the Son*, 1997
* *The Castle in the Forest*, 2007. (Norsk overs. *Slottet i skogen*, 2008)

### Noveller
* *The Short Fiction of Norman Mailer*, 1967

### Dikt
* *Death for the Ladies and Other Disasters*, 1962

### Skuespill
* *The Deer Park*, 1967

### Filmmanus
* *Maidstone*, 1971

### Sakprosa
* *The White Negro*, 1957. (Norsk overs. *Den hvite neger*, 1961)
* *Advertisements for myself*., 1959
* *The Presidential Papers*, 1963
* *The Bullfight*, 1967
* *The Armies of the Night*, 1968. (Norsk overs. *Nattens armeer*, 1969)
* *Miami and the siege of Chicago; an informal history of the Republican and Democratic Conventions of 1968*, 1968
* *The Idol and the Octopus*, 1968
* *Of a Fire on the Moon*, 1970
* *Prisoner of Sex*, 1971. (Norsk overs. *Kjønnsfangen*, 1971)
* *St. George and the Godfather*, 1972
* *Marilyn*, 1973
* *The Faith of Graffiti*, 1974
* *Some Honorable Men*, 1975
* *The Fight*, 1975. (Norsk overs. *Kampen*, 1976)
* *The Executioner's Song*,1979
* *Pontifications : interviews*, 1982
* *Conversations with Norman Mailer*, 1988
* *Pablo and Fernando. A Portrait of Picasso as a Young Man*, 1994
* *Oswald's Tale: An American Mystery*, 1995
* *The Time of Our Time*, 1998
* *The Spooky Art*, 2003
* *Why are we at War?* 2003. (Norsk overs. *Hvorfor er vi i krig?* 2003)

## Referanser


## Eksterne lenker
* 
* 
* 
* 

; Nett-TV 
*  Mailer i et intervju om høyresiden i amerikansk politikk i 2007
Vin Diesel

**Vin Diesel** (født **Mark Vincent Sinclair** 1967) er en amerikansk skuespiller, manusforfatter, regissør og filmprodusent. Han fikk sitt internasjonale gjennombrudd i 2001 da han hadde en av hovedrollene i *[[The Fast and the Furious]]*.

Diesel har en tvillingbror, Paul, en yngre bror, Tim, og en søster, Samantha. Vin Diesel fikk sin scenedebut da han var syv år og dukket opp i stykket Dinosaur Door, skrevet av Barbara Garson. Dette stykket ble produsert ved Theater for New City i New Yorks Greenwich Village. I 1998 fikk Diesel rollen som Menig Caparzo i regissør Steven Spielbergs Oscar-belønnede film *[[Saving Private Ryan]]*. I 1999 fikk han gode kritikker for sin stemme i animasjonsfilmen *The Iron Giant*, som året etter ble fulgt opp av dramafilmen *Boiler Room*.

I 2000 fikk han sitt store gjennombrudd som skuespiller med rollen som Riddick i science-fiction-filmen *Pitch Black*. I 2004 gjentok han sin rolle som Riddick i *The Chronicles of Riddick* som gjorde det moderat godt på kino i USA. I mars 2006 uttalte Diesel at han jobbet med en oppfølger til *The Chronicles of Riddick* som per 2011 fremdeles var i produksjon. Diesel har spilt rollespillet Dungeons & Dragons i over tjue år.

Diesel skrev forordet til boken *30 Years of Adventure: A Celebration of Dungeons & Dragons*. Diesel har tre barn sammen med kjæresten, modell Paloma Jimenez. Diesel er også grunnleggeren av produksjonsselskapene OneRace Films og Tigon Studios.

## Filmer (utvalg)

## Referanser


## Eksterne lenker
* 
*  
* VinXperience
Apollo 16

**Apollo 16** var den tiende bemannede romferden i Apollo-programmet, hvorav den femte til å lande på månen, og det ble den nest siste bemannede månelandingen så langt i historien.

## Mannskap
Mannskapet på Apollo 16 var:
* John Young, kommandør
* Charlie Duke, pilot på månelandingsfartøyet
* Ken Mattingly, pilot på kommandoseksjonen

De to astronautene som var i månelandingsfartøyet ble det 9. og 10. mennesket som har vært på et annet himmellegeme enn Jorden.

## Bilder

Fil:S72-37001.jpg|Mattingly under en romvandring under Apollo 16. Duke jr assisterer.
Fil:John W. Young on the Moon.jpg|Young på Månen med Apollo 16


Fil:Apollo 16 LM Orion.jpg|Young arbeider ved siden Orion, under Apollo 16-ferden
Fil:Duke on the Craters Edge - GPN-2000-001132.jpg|Charles M. Duke Jr arbeider ved Plum-krateret, under Apollo 16-ferden


## Referanser
Googleplex

**Googleplex** er hovedkontoret til Google Inc., som er plassert i Mountain View i Santa Clara County i California, i nærheten av San Francisco.

Navnet er et ordspill på mengden googolplex.

## Eksterne lenker
* 
* Life in the Googleplex Photo Essay 
* The Google Culture
* A Glimpse Inside Google – Googlers at work & play
Projisering (psykologi)

**Projisering** defineres i psykologien som overføring av egne ubehagelige tanker og hendelser til andre personer, gjerne til dem som står en nær. Fenomenet oppstår når egne forestillinger og følelser blir for tunge å bære, og den dårlige samvittigheten lesses over på andre. Å projisere innebærer fordreining og kan gi opphav til konflikt i parforhold, familie og samfunn.  

Mer eller mindre grad av projisering foregår i alle sosiale grupper. Overdreven selvhevdelse er sykelig og betegnes i ekstreme tilfelle som psykopati. 

Den kliniske betydningen av begrepet gjelder mennesker som legger sin egen deltagelse i noe (som oftest i negativ forstand) over på en annen &ndash; med andre ord bebreider andre for ting han selv har gjort. Ofte har individet en forestilling om seg selv som «perfekt» eller uangripelig i forhold til kritikk eller negative handlinger.  Dette trenger dog ikke være objektivt negative referanser, men sikter mer på hva det enkelte individet refererer til som negativt/dårlig/uheldig i referanse med sin egen person. Skam er en vond følelse og kan derfor ofte gi grunnlag for projisering. Det er lettere å se den andre som dum enn å kjenne på egen følelse av mindreverd. 

Klassiske eksempler på projeksjoner er Pygmalion i klasserommet og behandlingen av hakke-kyllingen. Alle grupper vil relativt raskt velge en leder og en eller flere syndebukker. Dette fenomenet er godt beskrevet i romanklassikeren *[[Fluenes herre]]*. 

Selvrefleksjon og utvikling av empati er en måte å bevisstgjøre og motarbeide projisering.

## Referanser
Giardia lamblia

***Giardia lamblia*** er en flagellert protozoo som hos mennesker kan infisere mage- og tarmkanalen. Infeksjon av den parasittiske mikroorganismen fører til giardiase, en type gastroenteritt med symptomer som diaré, oppkast, rap med smak av råtne egg og magekramper. *Giardia* smitter fra avføring til munn, og kan overleve lenge i vann i sin cysteform.

## Smitte
### I Norge
Smittestedet for de aller fleste er i utlandet. Årlig rapporteres det om 300–500 smittetilfeller i Norge, vel halvparten synes å være av utenlandsk opprinnelse. Giardiase er relativt sjelden i Norge, men i 2004 førte *Giardia*-infeksjon av en stor drikkevannskilde til en epidemi i Bergen.

I oktober 2007 ble parasittene *Giardia* og *[[Cryptosporidium]]* funnet i vann som stammet fra Oset vannrenseanlegg i Oslo, og myndighetene ba derfor Oslobefolkningen om å koke vannet i tre til fire minutter før eventuell bruk.

### Internasjonalt
På verdensbasis smittes årlig ca. 500 tusen mennesker. Giardiase er en hyppig årsak til vannbårne diaré-epidemier i industrialiserte land.

## Rensing
Vann kan renses for *Giardia* ved hjelp av koking eller ved bruk av vannfilter med filterstørrelse mindre enn én mikrometer

## Referanser


## Eksterne lenker
* 
* 
* Giardiasis hos Store medisinske leksikon
Frustrasjon

**Frustrasjon** er en følelse som fremkalles når et personlig mål ikke klarer å bli oppnådd eller blir hindret. Frustrasjon kan blant annet føre til aggresjon eller apati. 

Mange har opplevd frustrasjon. Følelsen vises i spesielt hos personer med høye krav til seg selv og egen utførelse. Høye forventninger og mye ansvar er ofte noe som kan bli forbindet til frustrasjon.

## Navnebruk
Ordet *frustrasjon* kommer gjennom engelsk med det latinske ordet *frustratio* («skuffelse»), som kommer fra *frustra* («forgjeves»).

## Referanser


## Eksterne lenker
*
Akerøya Ornitologiske Stasjon

**Akerøya Ornitologiske Stasjon** ble etablert på Hvaler i 1961 etter initiativ av Einar Brun (1936–1976) og Gunnar Lid (1938–1983).

Den første vitenskapelige ringmerkingen på Akerøya fant sted allerede i 1955.

## Kilder
*Artikkel i tidsskriftet *Sterna*, 1964 (6:169-184). Artikkelen kan finnes på Stavanger Museum bd. 6, nr. 4.
Betennelse

**Betennelse**, eller **inflammasjon**, er organismens forsvarsreaksjon i et vev eller organ som er skadet, eksempelvis ved fysisk skade, stråling, kjemisk eller ved en infeksjon. På norsk brukes begrepene *betennelse* og *inflammasjon* om hverandre, men ordet inflammasjon må ikke forveksles med infeksjon.

Betennelse fører med seg fem hovedsymptomer; rødhet *(rubor)*, varme *(calor)*, hevelse *(tumor)*, smerte *(dolor)* og at de involverte organene ikke fungerer skikkelig *(functio laesa)*. Det er imidlertid slik at betennelse er et upresist begrep, som ikke skiller mellom inflammasjon og infeksjon. Inflammasjon er enhver reaksjon i kroppen på et skadelig stimuli, og infeksjon er invasjon og oppvekst av mikroorganismer (bakterier og virus) i kroppsvev.

Det brukes typisk såkalte *anti-inflammatoriske legemidler* for å hemme inflammasjoner. De mest effektive er gjerne glukokortikoider, men mest brukt er såkalte ikkesteroid antiinflammatorisk midler (NSAID).

## Egenskaper
Betennelse har to hovedkomponenter; cellulær og eksudativ. Den eksudative komponenten påvirker flyten av væske, ofte med et høyt innhold av proteiner som fibrin, og immunoglobuliner (antistoffer). Blodårer oppstrøms fra betennelsesstedet utvides slik at blodtilførselen til stedet øker (og forårsaker varme og rødhet), mens blodårene nedstrøms trekker seg sammen, slik at drenasjen minker. Dette skjer samtidig som at blodåreveggenes gjennomtrengelighet økes, og fører til at det siver blodplasma ut i vevet og dermed hevelse. Hevelsen trykker på de omkringliggende vevene og komprimerer nerveender, som fører til smerte.

Den cellulære komponenten omfatter bevegelsen av hvite blodceller fra blodårene og ut i vevene. Hvite blodceller eller *leukocytter* trenger gjennom kapillærårene og ut i vevet, og opptrer der som fagocytter; de omslutter og dreper fremmede celler og partikler. De kan også bidra til å avgrense større infeksjoner.

CRP er en blodprøve som brukes som et mål på betennelse. Det kan påvises høye verdier i blodet 6&ndash;12 timer etter at en infeksjon har startet.

## Referanser




## Eksterne lenker
*
Marie Brenden

**Marie Brenden** (1938-2012) var en norsk lærer og politiker (Ap) fra Lillehammer. Hun ble innvalgt på Stortinget fra Oppland i 1985, og satt på Tinget i tre perioder til 1997. Hun var vararepresentant i perioden 1981 &ndash; 1985.

Hun var utdannet lærer og arbeidet det meste av tiden som lærer og rektor ved Saksheim barneskole, 1965-1985.

* 11. oktober&nbsp;1993 &ndash; 30. september&nbsp;1997  Sekretær i Stortinget

* 1993 &ndash; 1997 medlem i Forsvarskomitéen
* 1993 &ndash; 1997 varamedlem i Den utvidede utenrikskomitéen
* 1989 &ndash; 1993 medlem i Sosialkomitéen
* 1989 &ndash; 1993 medlem i Justiskomitéen
* 1985 &ndash; 1989 medlem i Sosialkomitéen

## Referanser


## Eksterne lenker
*
Dag C. Weberg

**Dag Christopher Weberg** (født 14. september&nbsp;1937 i Hole, Buskerud) er en norsk politiker (H). Han ble innvalgt på Stortinget fra Oppland i 1989.

Han var vararepresentant i periodene 1977 &ndash; 1981,  1981 &ndash; 1985 og  1985 &ndash; 1989.

## Stortingets presidentskap

* 10. oktober&nbsp;1989 &ndash; 30. september&nbsp;1993  Annen varapresident i Lagtinget 
* 11. oktober&nbsp;1993 &ndash; 30. september&nbsp;1997  Første varapresident i Lagtinget
* 22. november&nbsp;1993 &ndash; 17. desember&nbsp;1993  Midlertidig president i Lagtinget 

## Stortingskomitéer
* 1993 &ndash; 1997 varamedlem i Den forberedende fullmaktskomitéen
* 1993 &ndash; 1997 medlem i Næringskomitéen
* 1993 &ndash; 1997 varamedlem i Valgkomitéen
* 1989 &ndash; 1993 varamedlem i Den forberedende fullmaktskomitéen
* 1989 &ndash; 1993 medlem i Landbrukskomitéen
* 1989 &ndash; 1993 varamedlem i Valgkomitéen

## Eksterne lenker
*
Anders C. Sjaastad

**Anders Christian Sjaastad** (født 21. februar 1942 i Oslo) er en statsviter og tidligere politiker (H). Han var stortingsrepresentant for Oslo 1985–1997 og forsvarsminister i Kåre Willochs regjering 1981–1986. Sjaastad var leder i Europabevegelsen i Norge 1989–1992 og leder i Oslo Høyre 1996–2000. Han har vært ansatt ved Norsk utenrikspolitisk institutt (NUPI) siden 1970.

## Karriere
Sjaastad ble født i Oslo i 1942, som sønn av havarisjef Andreas Sjaastad (1895–1977) og Ingrid Mørk (1902–1992). Han tok examen artium i 1962 og er mag. art. i statsvitenskap fra Universitetet i Oslo fra 1969. Som student var han formann i Den Konservative Studenterforening i 1965 samt formann i Det Norske Studentersamfund i 1967. Sjaastad var forskningsstipendiat ved Institutt for statsvitenskap ved Universitetet i Oslo 1968–1970. I 1970 ble han ansatt ved Norsk utenrikspolitisk institutt (NUPI) som forsker, og han var også NUPIs informasjonssjef frem til han ble statsråd i 1981. Etter tiden som stortingsrepresentant var han igjen forsker fra 1998, og er seniorrådgiver fra 2003.

Han var første viseformann i Oslo Høyre 1977–1987 og leder 1996–2000. Som henholdsvis statsråd og fylkesleder var han medlem av Høyres sentralstyre 1981–1986 og 1996–2000. Han var første vararepresentant til Stortinget i periodene 1981–1985 og 1997–2001 og fast innvalgt 1985–1997. Statsråd i Forsvarsdepartementet i Kåre Willochs regjering fra 14. oktober 1981 til 25. april 1986. Som stortingsrepresentant var han blant annet 2. varapresident i Odelstinget fra 11. oktober 1993 til 30. september 1997.

Han var medlem av Utvalget for rustningskontroll og nedrustning 1974–1981, Forsvarskommisjonen av 1974 1974–1978, samt Forsvarsrådet 1981–1986. Han var varamedlem av Den Norske Nobelkomite 2003–2005. I Europabevegelsen i Norge var han 2. nestleder 1987–1989, og leder 1989–1992.

## Stortingskomiteer
* 1993–1997 varamedlem i fullmaktskomiteen
* 1993–1997 nestleder i justiskomiteen
* 1993–1997 varamedlem i den utvidede utenrikskomiteen
* 1989–1993 medlem i samferdselskomiteen
* 1989–1993 varamedlem i den utvidede utenriks- og konstitusjonskomiteen
* 1986–1989 medlem i samferdselskomiteen

## Bibliografi
* 1990 – *Det nye Europa: grunnlagsdokument for debatt om utviklingen i Europa*, med Jan Petersen
* 1985 – *Deterrence and defence in the North*, med Johan Jørgen Holst og Kenneth Hunt
* 1982 – *Forsvars- og sikkerhetspolitikk i en forhandlingstid*
* 1975 – *Politikk og sikkerhet i Norskehavsområde*, med John Kristen Skogan
* 1975 – *Norsk Utenrikspolitisk Årbok*, redaktør
* 1968 – *Det Kgl. Forsvarsdepartement : En analyse av et beslutningssystem*

## Eksterne lenker
* 
* 
* Anders C. Sjaastad hos NUPI
Ellen Chr. Christiansen

**Ellen Christine Christiansen** (født 10. desember 1964 i Oslo) er en norsk politiker (H) og fylkesdirektør i Akershus fylkeskommune. Hun var innvalgt på Stortinget fra Oslo i perioden 1993–1997, opprinnelig valgt inn for FrP, men uavhengig representant fra 3. mai 1994.

Etter eksamen fra Oslo Handelsgymnasium gikk hun på Økonomisk College og fullførte cand.mag.-eksamen ved Universitetet i Oslo (UiO) med blant annet annet fagkombinasjonen engelsk og statsvitenskap. Hun har vært informasjonssjef i TV3 Norge (1997–2000), organisasjonssekretær i Europabevegelsen, kommunalråd og gruppesekretær i Oslo kommune. Hun hadde stillingen som underdirektør i Oppfølgings- og sykestønadsavdelingen i Rikstrygdeverket (2003-2004), direktør for fylkestrygekontoret i Akershus (2004–2006) og var fylkesdirektør i NAV Akershus (2006-2012). Fra 2012 til 2022 var hun i Trygdeetaten og direktør for NAV Forvaltning.

Etter bruddet med FrP i 1994 stiftet hun og en del andre utbrytere en ny organisasjon kalt FRIdemokratene. Hun var organisasjonens første leder 1994–1995. Hun meldte seg senere inn i Høyre. Christiansen har sittet i byrådet i Oslo for både FrP og Høyre.

## Stortingskomitéer
* 1993 – 1997 medlem i Kirke-, utdannings- og forskningskomitéen
* 1993 – 1997 varamedlem i Valgkomitéen

## Referanser


## Eksterne lenker
* 
*
Gunnar Fatland

**Gunnar Olav Fatland** (født 9. november 1946 i Kvinnherad i Hordaland) er en norsk tidligere banksjef og politiker (H). Han var innvalgt på Stortinget fra Rogaland 1985–1997.

Han vokste opp i en arbeiderfamilie, og kommer fra Tau i Strand kommune i Rogaland. Etter handelsskolen tok han en rekke kurs i bankvesen og arbeidsledelse så vel som 1. avdeling juridikum. Han var bankassistent og kontorsjef ved sparebankene i Skånevik og Strand samt konsulent for sparebankene i Rogaland før han ble banksjef i Rogalandsbanken i Jørpeland i 1977. Fatland gikk tilbake til bankvesenet etter sin tid som stortingsrepresentant, og ble regionbanksjef i SpareBank 1 SR-Bank i 1997. Han var banksjef for offentlig sektor i samme bank 2002–2006.

Fatland hadde vært styreformann i Midtbygdens Idrettslag før han var ordfører i Strand kommune 1980–1983. Han var innvalgt på Stortinget fra Rogaland 1985–1997, og satt i Stortingets energi- og industrikomité (senere Stortingets energi- og miljøkomité), bare avbrutt av tiden i Stortingets forbruker- og administrasjonskomité 1987–1988. Som Høyres energipolitiske talsmann ble Fatland en pådriver for utbygging av gasskraftverk.

## Referanser


## Eksterne lenker
*
Unn Aarrestad

**Unn Aarrestad** (født 23. juni&nbsp;1938 i Klepp, Rogaland) er en norsk politiker (Sp). Hun ble innvalgt på Stortinget fra Rogaland i 1993.

Hun var vararepresentant i periodene 1981–1985, 1985–1989, 1989–1993 og 1997–2001.

På sin 80-årsdag i 2018, besteg hun Galdhøpiggen.

## Stortingskomitéer
* 1997–2001 medlem i Familie-, kultur- og administrasjonskomitéen
* 1993–1997 medlem i Næringskomitéen
* 1993–1997 medlem i Fullmaktskomitéen

## Eksterne lenker
*
Magnar Sætre

**Magnar Sætre** (født 12. november&nbsp;1940 i Bergen, Hordaland, død 5. desember&nbsp;2002) var en norsk politiker (Ap). Han ble innvalgt på Stortinget fra Rogaland i 1989.
Han var vararepresentant i perioden 1985 &ndash; 1989.

## Stortingskomitéer
* 1993 &ndash; 1997 medlem i Samferdselskomitéen
* 1993 &ndash; 1997 medlem i Valgkomitéen
* 1989 &ndash; 1993 varamedlem i Valgkomitéen
* 1989 &ndash; 1993 medlem i Forbruker- og administrasjonskomitéen

## Referanser


## Eksterne lenker
*
Ragnhild Barland

**Ragnhild Barland** (født 29. september 1934 i Holla i Telemark, død 27. november 2015 i Skien) var en norsk politiker som representerte Arbeiderpartiet.

Barland var stortingsrepresentant for Telemark fra 1985 til 1997 og medlem av Skien kommunestyre fra 1975 til 1985. I perioden 1983–1985  var hun varaordfører i Skien.

Barland var lærer ved Skien offentlig høyere almenskole fra 1957 til 1974 og undervisningsinspektør ved Skien videregående skole fra 1975 til 1985.
 
## Stortingskomitéer
* 1993 &ndash; 1997 medlem i Samferdselskomitéen
* 1993 &ndash; 1997 medlem i Valgkomitéen
* 1989 &ndash; 1993 medlem i Justiskomitéen
* 1985 &ndash; 1989 medlem i Kommunal- og miljøvernkomitéen
* 1985 &ndash; 1989 medlem i Landbrukskomitéen

## Referanser


## Eksterne lenker
*
Solveig Sollie

**Solveig Helene Sollie** (født Berger 19. april 1939 i Sørum) er en norsk politiker (KrF) fra Skien. Hun var stortingsrepresentant for Telemark fra 1985 til 1997 og Norges familie- og forbrukerminister fra 1989 til 1990. Fra 1998 til 2004 var hun fylkesmann i Telemark.

## Liv og virke
Hun vokste opp på gården Hol på Frogner i daværende Sørum kommune, der familien drev allsidig plante- og grønnsaksproduksjon samt fjøsdrift. Foreldrene var Sigurd og Marit Berger. Familien var knyttet til misjonen. Hun giftet seg i 1961 med Finn Sollie fra Heddal, som drev kart- og oppmålingsvirksomhet i Skien. Finn Sollie var formann i Langesundsfjordens indremisjonsselskap. Han døde i 2014.

Solveig Sollie var medlem av Skien bystyre fra 1976 til 1985, medlem av formannskapet fra 1980 til 1985, Skiens varaordfører fra 1980 til 1981 og formann i sosialstyret fra 1981 til 1983. Hun var leder i landsstyret for Kristelig Folkepartis Kvinner (KrFK) fra 1984 til 1988.

I 1985 ble hun innvalgt på Stortinget, der hun først satt i Stortingets finanskomité og Stortingets sosialkomité. Da Syse-regjeringen ble dannet i 1989, ble Sollie statsråd for forbrukersaker i Forbruker- og administrasjonsdepartementet, som ved årsskiftet ble til Familie- og forbrukerdepartementet. Regjeringen sprakk på EØS-spørsmålet i 1990. Fra 1993 til 1997 var Sollie nestleder i Stortingets familie-, kultur- og administrasjonskomité.

Det var Sollie som lanserte ideen om kontantstøtte til småbarnsforeldre. Det gjorde hun først da Stortinget behandlet Brundtland-regjeringens barnehagemelding i 1988. Som familieminister fikk Sollie kontantstøtten med i Syse-regjeringens forslag til statsbudsjett for 1991. Da regjeringen gikk av, utvidet Stortinget i stedet fødselspermisjonen. Det var først etter dannelsen av sentrumsregjeringen at kontantstøtten kunne realiseres i 1998.

## Referanser


## Eksterne lenker
*
Børre Rønningen

**Børre Rønningen** (født 11. mai&nbsp;1949 i Vikna, Nord-Trøndelag) er en norsk politiker (SV/Ap). Han var innvalgt på Stortinget for SV fra Telemark 1989-1997.

Rønningen var ordfører (Ap) i Vinje 1999&ndash;2003.

## Stortingskomitéer
* 1993&ndash;1997 nestleder i Kommunalkomitéen
* 1989&ndash;1993 sekretær i Kontrollkomitéen
* 1989&ndash;1993 sekretær i Kommunal- og miljøvernkomitéen

## Eksterne lenker
*
William Engseth

**William Halvor Engseth** (født 1. august 1933 i Målselv) er en norsk tidligere offiser og politiker (Ap). Han var kommunal- og administrasjonsminister og samferdselsminister i Gro Harlem Brundtlands andre regjering, og var innvalgt på Stortinget fra Troms. Han var også fylkesordfører i Troms. 

## Biografi
Engseth gikk befalsskole 1952–1953 og tok idrett mellomfag ved Statens gymnastikkskole 1958–1959. Han var befal i Luftforsvaret 1953–1967, før han gikk over til en stilling som bestyrer ved Norges idrettsforbunds kurs- og treningssenter Bardufosstun 1967–1983. Han var seniorrådgiver hos Utviklingssenteret 1997–1999.

Engseth ble valgt inn i Målselv kommunestyre i 1968. I 1975 ble han valgt inn i Troms fylkesting, og han var fylkesordfører 1983–1987.

Han var president i Norges idrettsforbund 1990–1994.

I 2004 ble han tildelt Kongens fortjenstmedalje i gull.

### Regjering
* 1988–1989 statsråd i Samferdselsdepartementet
* 1987–1988 statsråd i Kommunal- og arbeidsdepartementet

### Stortingskomiteer
* 1993–1997 sekretær i Næringskomiteen
* 1993–1997 varamedlem i Den utvidede utenrikskomiteen
* 1993–1997 leder i Fullmaktskomiteen
* 1989–1993 medlem i Sosialkomiteen

## Referanser


## Kilder
* Torp, Olaf Chr. (1994) *Stortinget i navn og tall : høsten 1993 – våren 1997*, side 47. Universitetsforlaget.

## Eksterne lenker
* 
*
Ranja Hauglid

**Ranja Hauglid** (født 1945) er en norsk politiker (Ap) fra Salangen. Hun var innvalgt på Stortinget fra Troms i fire perioder fra 1981 til 1997. 

I det sivile liv arbeidet hun som bokholder og kontorfullmektig.

## Stortingskomitéer
* 1993 &ndash; 1997 medlem i Forsvarskomitéen
* 1993 &ndash; 1997 medlem i Valgkomitéen
* 1989 &ndash; 1993 sekretær i Forsvarskomitéen
* 1989 &ndash; 1993 varamedlem i Den utvidede utenriks- og konstitusjonskomitéen
* 1989 &ndash; 1993 medlem i Forsvarskomitéen
* 1989 &ndash; 1993 medlem i Valgkomitéen
* 1985 &ndash; 1989 medlem i Valgkomitéen
* 1985 &ndash; 1989 medlem i Kirke- og undervisningskomitéen
* 1985 &ndash; 1989 varamedlem i Valgkomitéen
* 1981 &ndash; 1985 medlem i Kirke- og undervisningskomitéen

## Referanser


## Eksterne lenker
*
Søterot

**Søterot** (*Gentiana purpurea*) er en flerårig urt med en tykk og grov, ofte krypende rot. Stengelen er stiv. Den kan bli opp til en halv meter høy, og bladene er elliptiske. Hele planten er glatt og uten hår. Blomstene sitter tett samlet på toppen av planten. De er spesielle, for de åpner seg aldri helt, og kronbladene vikler seg om hverandre. Fargen på blomsten er mørk brunrød og den har en god duft. 

## Utbredelse
Søterot er en europeisk fjellplante. Hovedutbredelsen er i fjelltraktene i Mellom-Europa. I Norge finnes den fra Åseral til Trøndelag og den er kommuneblomst for Bykle. Søterot vokser på gammel beitemark i fjellbjørkeskog og vierkratt

I Sverige blir planten  kalt baggsöta. Den ble første gang funnet der på 1970-tallet og er fredet i Sverige. Navnet der kommer nok av samme ord som «norrbaggar», et nedsettende ord for nordmenn, og viser at den tidligere ble innført fra Norge.

## Medisinplante og krydderplante
Søterot har blitt benyttet innen medisinen og homøopatien ved lever- og gallesykdommer, mot appetittløshet og ved lav magesaftsekresjon. 

Rota benyttes også som krydder i brennevin. Den er svært bitter og smaken sitter lenge på tunga. Søterot er også brukt som appetittvekker. Navnet har den antakelig fått for at den helsebringende «ånden» ikke skal fornærmes (veldig bitter). 

## Litteratur
* Søterot er omtalt i Reier Gjellebøl: *Beskrivelse over Sætersdalen i Christiansands Stift* fra 1781.
* Birger Aase: *Søterot i Årbok 1998-1999: Skien-Telemark turistforening* 1999 – S.89 ISBN 82-91264-03-1 (h
* 

## Referanser


## Eksterne lenker
* 
* Søterot
* Planter på Hardangervidda
* Kommuneblomst i Bykle
* Om bestøving hos søterot
* Årets blomst 2006 i Telemark
Flekkmarihand

**Flekkmarihand** (*Dactylorhiza maculata* ssp. *maculata*) er en plante i orkidéfamilien (marihandfamilien).

## Utseende
Denne orkidéen har fått navn etter utseendet på bladene sine. Den har nemlig massevis av svarte flekker på de grågrønne bladene. Blomstene kan variere veldig i farge, helt fra ganske mørk rosa med røde tegninger til nesten hvit med lyserosa tegninger. Flekkmarihand blir rundt 20&ndash;30 centimeter høy.

Flekkmarihand tilhører den vanskelige slekta *Dactylorhiza*, på norsk marihandslekta. Innad i slekta er det mange arter og underarter som det kan være vanskelig å se forskjell på. To av de vanligste er flekkmarihand og skogmarihand. De vokser tildels i samme habitat og kan være vanskelig å skille. Den største forskjellen på disse to er at skogmarihandplanter som regel er større og har flere, kraftigere fargede blomster. Flekkmarihand har også en ganske rund form på underleppa, mens skogmarihand har en mer tredelt underleppe der midtfliken er lenger enn sideflikene.

## Systematikk
Flekkmarihand og skogmarihand har vært regnet som separate arter, men blir nå regnet som underarter av *Datylorhiza maculata*, som har fått artsnavnet blekmarihand, et navn som er lite innarbeidet. Flekkmarihand er nominatunderarten ssp. *maculata*, mens skogmarihand er ssp. *fuchsii*.

## Forekomster i Norge
Om ikke dette er Norges vanligste orkidé, så er det i hvert fall den en ser oftest. Den vokser fra fjæra og langt opp på fjellet, og den har utbredelse helt fra Lindesnes til Nordkapp.

Grunnen til at flekkmarihand er såpass vanlig er at den er "altetende" hva terreng og næringstilgang angår. Riktignok foretrekker den å ha det litt fuktig, men ellers trives den stort sett overalt. Det er likevel vanligst å finne flekkmarihand i kystheiene på Vestlandet og i Nord-Norge. I Norsk rødliste for arter (2021) er den vurdert som livskraftig (LC).

## Tradisjonell bruk
Flekkmarihand ble i likhet med mange andre orkidéer tidligere benyttet som potensfremmende middel. Den er ellers blitt brukt mot utslett, tannpine, øyesykdommer og tuberkulose, og den har også tilhørt trolldomsmedisinen.

## Referanser




## Eksterne lenker
*
Håkon Steinar Giil

**Håkon Steinar Giil** (født 28. januar&nbsp;1943 i Hyllestad, Sogn og Fjordane) er en norsk politiker (Sp). Han var innvalgt på Stortinget fra Sogn og Fjordane for perioden 1993-1997 og
var vararepresentant i perioden 1997&ndash;2001 og statssekretær i Olje og energidepartementet 1997-1999.

Giil er utdannet cand.philol. (1971) med nordisk hovedfag. Han har blant annet vært lektor ved Førde gymnas og Hyllestaf skole. Han har også vært leder for Sogn og Fjordane undervisningsforbund. Fra 1987 til 1993 var han ordfører i Hyllestad. Han var leder for Sogn og Fjorden Senterparti 1990-1996 og har også vært leder i Sogn og Fjordane Nei til EU. 

## Regjering
* 17. oktober&nbsp;1997 &ndash; 31. januar&nbsp;1999 Statssekretær Olje- og energidepartementet

## Stortingskomitéer
* 1993&ndash;1997 medlem i Energi- og miljøkomitéen
* 1993&ndash;1997 medlem i Valgkomitéen

## Referanser


## Eksterne lenker
*
Rolf Ketil Bjørn

**Rolf Ketil Bjørn** (født 18. januar&nbsp;1938 i Kåfjord, Troms, død 24. november 2008) var en norsk politiker for Sosialistisk Venstreparti. Han ble innvalgt på Stortinget fra Troms i 1989 og 1993, og satt til 1997 da han gikk tilbake til Tromsø bystyre. Lokalt og nasjonalt arbeidet han for samarbeid mellom SV og Arbeiderpartiet, og erfaringene fra Tromsø, hvor han var en initiativtaker, ble førende for partiets regjeringssamarbeid med Ap fra 2005.  

Bjørn var medlem av Sosialistisk Folkeparti fra starten i 1961. Han var delarving til det nordnorske eiendoms- og industriselskapet *Ric Bjørn AS*. Etter utdanning ved Handelshøyskolen BI i 1960-årene ble han fra 1965 salgssjef i dette selskapet, hvor han arbeidet fram til han ble stortingsrepresentant i 1989.

## Stortingets presidentskap
* 15. april&nbsp;1996 &ndash; 22. juni&nbsp;1996  Midlertidig visesekretær i Lagtinget.

## Stortingskomitéer
* 1993 &ndash; 1997 medlem i Forsvarskomitéen
* 1989 &ndash; 1993 medlem i Forsvarskomitéen
* 1989 &ndash; 1993 varamedlem i Den utvidede utenriks- og konstitusjonskomitéen
* 1989 &ndash; 1993 varamedlem i Valgkomitéen

## Referanser


## Eksterne lenker
*
Rita H. Roaldsen

**Rita Ellen Hansen Roaldsen** (født 4. juli 1956 i Ballangen, Nordland) er en norsk politiker (Sp) som ble innvalgt på Stortinget fra Troms i 1993. Hun var vararepresentant i perioden 1997&ndash;2001. Roaldsen var ordfører i Gratangen kommune fra 1999 til 2003.
 
## Regjering
* 23. oktober&nbsp;1997&ndash;31. januar&nbsp;1999 Statssekretær Sosial- og helsedepartementet, sosialsaker.

## Stortingskomitéer
* 1993&ndash;1997 medlem i Kirke-, utdannings- og forskningskomitéen
* 1993&ndash;1997 medlem i Valgkomitéen

## Eksterne lenker
*